
Šilutės rajono savivaldybės tarybos

sprendimu Nr. 


ŠILUTĖS RAJONO SAVIVALDYBĖS STRATEGINIŲ RENGINIŲ SĄRAŠO SUDARYMO IR FINANSAVIMO TVARKOS APRAŠAS

[bookmark: part_e7d4d5c9330b4484a82d805f868ec835]I SKYRIUS
BENDROSIOS NUOSTATOS

[bookmark: part_f13a5831c45543e0a67912574b836395]1. Šilutės rajono savivaldybės strateginių renginių sąrašo sudarymo ir finansavimo tvarkos aprašas (toliau – Aprašas) nustato Šilutės rajono savivaldybės (toliau – Savivaldybė) strateginių renginių sąrašo sudarymo, renginių įtraukimo į sąrašą, Savivaldybės kultūros įstaigų ir nevyriausybinių organizacijų (toliau – NVO) rengiamų strateginių renginių finansavimo, atsiskaitymo ir kontrolės tvarką.
[bookmark: part_f4358950016a4be1a8b4549c888839d0]2. Strateginis renginys – Šilutės rajono savivaldybės tarybos sprendimu patvirtintame Strateginių renginių sąraše esantis Šilutės rajono savivaldybei reikšmingas renginys, reprezentuojantis savivaldybę, prisidedantis prie jos teigiamo įvaizdžio formavimo, žinomumo didinimo, kultūrinio identiteto puoselėjimo.
3. Strateginių renginių sąrašo sudarymo tikslas – užtikrinti rengiamų svarbiausių tęstinių mėgėjų ar profesionalaus meno žanrų renginių plėtrą ir prieinamumą, skatinti pilietiškumą ir etnografinių regionų savitumo išlaikymą.
4. Strateginiai renginiai finansuojami iš Savivaldybės biudžeto Kultūros plėtros ir paveldo puoselėjimo programoje numatytų asignavimų. Savivaldybės kultūros įstaigoms lėšos strateginiams renginiams numatomos jų biudžetuose, o NVO (viešosioms įstaigoms, asociacijoms, visuomeninėms organizacijoms, išskyrus politines organizacijas) lėšos strateginiams renginiams skiriamos atskira Savivaldybės tarybos nustatyta tvarka.  
5. Biudžetinės įstaigos, rengdamos ateinančių metų veiklos planus ir teikdamos savo planus Savivaldybės strateginiam veiklos planui, privalo atskirai numatyti strateginių renginių įgyvendinimo priemones, planuojamus pasiekimo rezultatus  ir jų pasiekimo rodiklius, jiems reikalingus biudžeto asignavimus, nurodydamos tikslius strateginių renginių pavadinimus.
 
[bookmark: part_7898d69279b3481498f05f152dc684a1]II SKYRIUS
RENGINIŲ SĄRAŠO SUDARYMAS

[bookmark: part_872201a7524a4614a14cbc89e4d6a4d2][bookmark: part_25b564e140cb4fdda7177cb678b363e9]6. Į Strateginių renginių sąrašą įrašomi Šilutės rajono savivaldybės kultūros įstaigų, nevyriausybinių organizacijų organizuojami renginiai, kurie vyksta Šilutės rajono savivaldybėje ir kurie atitinka šio Aprašo 7 punkte nurodytus kriterijus. Į šį sąrašą privalomai įtraukiamos Lietuvos Respublikos įstatymais nustatytos valstybinės šventės ir rajono bendruomenei reikšmingos atmintinos dienos, kurių organizavimas yra deleguojamas Savivaldybės kultūros įstaigoms.
7. Į Strateginių renginių sąrašą atrenkami renginiai, atitinkantys visus šiuos kriterijus:
7.1. renginys turi didelę svarbą Šilutės krašto kultūriniam gyvenimui ir jį reprezentuoja (konkreti išliekamoji vertė, numatomas atsinaujinančių ir (ar) naujų kultūros ir (ar) meno paslaugų ar produktų kūrimas);
[bookmark: part_cc2756c8d30a486084604667b4aa8d55]7.2. renginys puoselėja ir populiarina etninę kultūrą, mėgėjų meninę veiklą,  užtikrina vertingiausių vietos kultūros tradicijų gyvybingumą, tęstinumą, kultūros formų įvairumą, propaguoja profesionalųjį meną (renginio rezultatų sklaida,  planuojamas lankytojų / žiūrovų skaičius ir dalyvių skaičius);
7.3. renginys užtikrina vienos ar kelių meno sričių, žanrų tradicijų tęstinumą, daro įtaką jų plėtrai (renginio meninė vertė bei įvardytų edukacinių programų atitiktis tematikai, jų skaičius);
[bookmark: part_d6a4e4aa304f42918a227f15715ad3a4][bookmark: part_940f9731c73e4a478a9ad0c2dc12d016]7.4. renginys yra tęstinis, t. y. įvykęs ne mažiau kaip 3 kartus Šilutės rajono savivaldybėje. Šis reikalavimas netaikomas Lietuvos Respublikos įstatymais nustatytoms valstybinėms šventėms ir atmintinoms dienoms;
7.5. finansinis pagrįstumas (nurodytos išlaidos yra detalizuotos, įvardyti renginio papildomi finansavimo šaltiniai).
8. Renginio organizatorius, siekdamas, kad naujas renginys gautų Strateginio renginio statusą ir būtų įtrauktas į Strateginių renginių sąrašą, teikia Savivaldybės merui prašymą, kuriame nurodo, kaip renginys atitinka šio Aprašo 7 punkte nurodytus kriterijus ir pagrindžia turimą patirtį. Prašymą gali teikti kultūros, meno paslaugas Šilutės rajono savivaldybėje teikiančios Šilutės rajono savivaldybės biudžetinės įstaigos ir Nevyriausybinės organizacijos.   
9. Strateginių renginių sąrašas sudaromas trejiems metams ir tvirtinamas Savivaldybės tarybos sprendimu. Prireikus Strateginių renginių sąrašas gali būti peržiūrimas ir papildomas. Į sąrašą jau įtraukti Strateginiai renginiai yra tęstiniai ir kiekvienais metais iš naujo neteikiami. Konkrečias Strateginių renginių datas kasmet nustato Savivaldybės meras savo potvarkiu.
10. Šilutės rajono savivaldybės administracijos Švietimo, sporto ir kultūros skyriaus Kultūros poskyris  (toliau – Kultūros poskyris)  Strateginių renginių sąrašo projektą parengia  ir teikia jį svarstyti Šilutės rajono savivaldybės tarybai.
[bookmark: part_725b5bf91a924a0a8d8b1883c3515bc1][bookmark: part_3b4166408bfc443595c902d7ed287b9c]
III SKYRIUS
FINANSAVIMAS, ATSISKAITYMAS IR KONTROLĖ

11. Biudžetinės įstaigos joms patvirtintus biudžeto asignavimus Strateginiams renginiams organizuoti naudoja teisės aktų nustatyta tvarka. Už Strateginio renginio įgyvendinimą, skirtų lėšų panaudojimą ir atsiskaitymą atsako kultūros / meno įstaigos vadovas. Įstaiga už Strateginio renginio lėšų panaudojimo tikslingumą ir renginio programos įvykdymą atsiskaito šia tvarka:
11.1. per 30 kalendorinių dienų nuo renginio pabaigos, bet ne vėliau kaip iki gruodžio 20 d.,  Kultūros poskyriui pateikia užpildytą Strateginio renginio įgyvendinimo (veiklos) ataskaitą, patvirtintą Administracijos direktoriaus įsakymu, joje nurodydamos pilną ir tikslų Strateginio renginio pavadinimą, sutampantį su patvirtintu Tarybos sprendime nurodytu pavadinimu.
11.2. apibendrintus Strateginių renginių įgyvendinimo rezultatus įtraukia į kasmetinę įstaigos veiklos ataskaitą. 
12. Nevyriausybinės organizacijos už Strateginius renginius atsiskaito vadovaudamosi Šilutės rajono savivaldybės tarybos sprendimu patvirtintu Savivaldybės nevyriausybinių organizacijų strateginių kultūros renginių finansavimo ir konkurso organizavimo tvarkos aprašu.  
13. Strateginiam renginiui skirtos Savivaldybės biudžeto lėšos negali būti naudojamos:
13.1. iš kitų finansavimo šaltinių apmokėtoms išlaidoms kompensuoti;
13.2. patalpoms arba pastatams išlaikyti, remontuoti;
13.3. ilgalaikiam materialiajam turtui įsigyti; 
13.4. įstaigos ar organizacijos darbuotojų darbo užmokesčiui pagal sutartis ir socialinio draudimo įmokoms;
13.5. dalyvavimo įvairių asociacijų veikloje išlaidoms padengti;
13.6. nevyriausybinių organizacijų įsiskolinimams padengti;
13.7. kitoms su Strateginio renginio organizavimo veiklomis nesusijusioms išlaidoms padengti.
14. Aprašo įgyvendinimo priežiūrą vykdo Kultūros poskyris. Strateginių renginių lėšų panaudojimo kontrolę vykdo Centralizuotos buhalterijos skyrius.

IV SKYRIUS
BAIGIAMOSIOS NUOSTATOS

15. Aprašas keičiamas, pildomas ar pripažįstamas netekusiu galios Savivaldybės tarybos sprendimu.


[bookmark: part_86bccd3621124fc0ae7133f24a91d3b9][bookmark: part_90a29563caab4aea9ce4cfcf8f83907e]–––––––––––––––––––––––––––

